Zahvaljujući mnogim SEO alatima, u prilici smo da razumemo ponašanje korisnika interneta i damo odgovore na mnoga pitanja karakteristična za pojedina različita tržišta.

Jedan od takvih alata je i SimilarWeb, pomoću koga možemo videti procenu posete različitih sajtova, kao i poređenje sajtova u odnosu na kategoriju sajta ili zemlju iz koje poseta dolazi. Naravno, SimilarWeb daje samo projekciju posete te podaci nisu potpuno tačni, što treba imati u vidu.

Koji su najposećeniji sajtovi u Srbiji?

google.com youtube.com facebook.com kurir.rs blic.rs instagram.com kupujemprodajem.com google.rs alo.rs wikipedia.org espreso.rs srbijadanas.com pornhub.com xnxx.com b92.net twitter.com polovniautomobili.com telegraf.rs xvideos.com xhamster.com informer.rs pink.rs novosti.rs esdnevnik.rs limundo.com mondo.rs n1info.com rezultati.com imdb.com aliexpress.com yahoo.com sport.blic.rs bet365.com halooglasi.com danas.rs midas-network.com naslovi.net kupindo.com bg.ac.rs google.com.br serijeonline.net aklamator.com reddit.com goglasi.com rts.rs winwin.rs gigatron.rs eon.tv vipmobile.rs telenor.rs

Šta možemo zaključiti iz ove liste?

Kao što je očekivano Google i Youtube dominiraju. Ono što najviše Srbe interesuje su očigledno vesti. Na listi od 50 sajtova, čak 16, dakle gotovo trećina su novinski portali. Najposećeniji novinski portal je Kurir, dok je najpopularnija društvena mreža (ukoliko ne računamo Youtube koji neki računaju u društvene medije) Facebook, a prate ga Instagram pa Twitter.

Kažu da trećinu interneta čini sadržaj za odrasle pa se naravno i tu našlo nekoliko sajtova, na prvom mestu Pornhub.

Online kupovina je takođe jedna od kategorija koja se pojavljuje na ovoj listi. Dominantan sajt je KupujemProdajem, a na listi se nalazi i nekoliko sajtova za oglase.

Pored toga, na listi se nalaze kladioničarski sajtovi, edukativni sajtovi (kao što su Wikipedia, sajt Univerziteta u Beogradu), sajtovi zabavnog tipa (serije, Eon) i dva mobilna operatera.

Na listi se nalazi i sajt Aklamator. Aklamator pruža uslugu reklamiranja na drugim portalima. Verovatno ste se sretali sa situacijom da otvorite neku vest, vidite drugu zanimljivu i kada kliknete na tu vest, ona se otvori na drugom sajtu. Velika je verovatnoća da je to posledica usluge Aklamatora, kome veliki portali bukvalno prodaju reklamni prostor na svom sajtu. Njihov sajt je posrednik i ta poseta se zabeležava i njima. Činjenica da se ovaj sajt nalazi na listi samo govori da domaći internet korisnici često klikću na ovakve vesti. Sličan tip uslge pruža i sajt midas-network.com

Ostaje misterija, zašto se na listi nalazi sajt brazilskog Google-a. Da li je u pitanju neki bag ili nešto drugo, na to zaista nemam odgovor.

Ukoliko vam ovaj članak posluži kao inspiracija za vest na vašem sajtu, bilo bi pristojno da linkujete ka sjatu seobrainiac.com